கேள்வி: கருப்பர் உயிரும் உயிரே - வியூகங்களும் உத்திகளும் பற்றி தகவல் சொல்.
பதில்: தொடக்கத்தில், கருப்பர் உயிரும் உயிரே இயக்கம் சமூக ஊடகங்கள், அவற்றில் குறியீடுகள் பயன்பாடு வழியாக ஆயிரக்கணக்கான மக்களின் கவனத்தை விரைந்து ஈர்த்தனர். அன்று முதல் பல்வேறு வகையான உத்திகளைப் பின்பற்றி வருகிறார்கள்.
கேள்வி: கருப்பர் உயிரும் உயிரே - இணையமும் சமூக ஊடகங்களும் குறித்து விரிவாக சொல்லுங்கள்.
பதில்: 2014 இல், அமெரிக்க வட்டார வழக்குக் கழகம் #BlackLivesMatter என்பதை அந்த ஆண்டின் சொல்லாக அறிவித்தது. யெஸ்! மேகசின் #BlackLivesMatter என்பதை 2014 இல் உலகை மாற்றிய 12 குறியீடுகளுள் ஒன்றாக தேர்ந்தெடுத்தது. முகநூல், டுவிட்டர் போன்ற தகவல் தொடர்பாடல் நுட்பங்கள் மூலம் பரவிய மீளிகள் இணையத்துக்கு வெளியேயும் ஆதரவைப் பெற்றுத் தந்தன. எனினும், இந்த இயக்கத்தோடு முரண்படும் நீல உயிரும் உயிரே போன்ற இயக்கங்களும் மீளிகளைப் பயன்படுத்தி விமர்சனங்களையும் நையாண்டிகளையும் பரப்பினர். செப்டம்பர் 2016 நிலவரப்படி "Black Lives Matter" என்னும் குறியீடு 30 மில்லியன் முறைக்கும் மேல் டுவிட்டரில் பதிவாக இருந்தது. கரும் டுவிட்டர் என்ற பண்பாட்டு அடையாளத்தோடு இணையத்தில் முனைப்பாக இயங்கும் செயற்பாட்டாளர்கள் இந்த இயக்கம் குறித்து உலகளாவிய கவனத்தை ஈர்த்தனர். இந்த இயக்கத்தின் வீச்சை இணையப் பயனர்களுக்குத் தெரிவிக்கவும் ஒருவருக்கு ஒருவர் ஆதரவாக இணைந்து போராடவும் #BlackLivesMatter என்ற குறீயிடு பெரும் பங்கு ஆற்றியது. ரட்ஜர்ஸ் பல்கலைக்கழகத்தில் பணியாற்றும் முனைவர். கதீஜா வைட், கருப்பர் உயிரும் உயிரே இயக்கம் பல்கலைக்கழக அளவில் கருப்பின மாணவர் இயக்கங்களைத் தோற்றுவிக்கும் புதிய அலையைக் கொணர்ந்திருக்கிறது என்று கூறுகிறார். காவலர் அத்துமீறல்கள் நிகழும் போது அருகில் உள்ளவர்கள் மிக இலகுவாக தங்கள் திறன்பேசிகளில் பதிவு செய்து சமூக ஊடகங்களில் பகிர முடிவது உலகெங்கும் இந்த இயக்கத்துக்கான ஆதரவைப் பெற்றுத் தருகிறது.
கேள்வி: கருப்பர் உயிரும் உயிரே - ஊடகங்கள் பற்றி விளக்கவும்.
பதில்: கெண்டிரிக் லமார் எழுதிய "ஆல்ரைட்" போன்ற பாடல்கள் ஆர்ப்பாட்டங்களின் போது மக்களை ஒன்று திரட்டும் முழக்கங்களாகப் பயன்படுகின்றன. ''Bars4Justice, Stay Woke: The Black Lives Matter Movement'' ஆகிய ஆவணப்படங்கள் இந்த இயக்கத்தைப் பேசு பொருளாகக் கொண்டிருந்தன.